Пасля паспяховага правядзення Міжнароднага геафізічнага года ў 1959 годзе падпісаны Міжнародны дагавор аб Антарктыдзе. Адпаведна гэтаму дакументу Антарктыда не павінна выкарыстоўвацца для ваенных мэтаў, там забароненая любая ваенная дзейнасць, у тым ліку выпрабаванне атамнай зброі і пахаванне радыеактыўных адходаў. Дванаццаць дзяржаў-удзельніц дамовіліся аб неабходнасці міжнароднага супрацоўніцтва ў Антарктыдзе ў мірных мэтах і свабоды правядзення на кантыненце навуковых даследаванняў. Дзяржавы і зоны іх інтарэсаў у Антарктыдзе паказаны на карце. Кожны год Антарктыду наведваюць каля 6 тыс. турыстаў. На Антарктычным паўвостраве функцыянуюць турыстычная база і аэрадром.